# Analoginen

### Wikipedia

Analoginen tulee kreikan sanasta analogos, järjenmukainen, yhtäpitävä. Sanalla on tiettyjä erityismerkityksiä.

- Sana analoginen tarkoittaa yhdenmukaista, vastaavaa, samankaltaista, samantapaista, verrattavissa olevaa. Eri maissa havaittavat analogiset kehitykset.
- Tekniikassa analoginen tarkoittaa analogiatekniikkaan perustuvaa (digitaalisen vastakohtana). Analoginen näyttö.
- Biologiassa analoginen tarkoittaa samatoimista, samatoimintaista. Analogiset elimet.
- Kielitieteessä analoginen tarkoittaa analogian tietä syntynyttä.

Analogisessa informaationsiirrossa signaali vastaa arvoiltaan suoraan sitä dataa, joka siirretään. Digitaalisessa informaationsiirrossa tehdään ensin analoginen-digitaalinen (eli AD) -muunnos ja varsinainen signaali koostuu dataa kuvaavista numeerisista arvoista. Tällä menettelyllä mahdollistetaan pienempi häiriötodennäköisyys (virhe signaalissa ei automaattisesti merkitse virhettä signaalin informaatiosisällössä) ja parempi virheenkorjaus. Analogisessa järjestelmässä voi siis olla ääretön määrä lukuja, kun taas digitaalisessa niitä on rajattu määrä.

Analogisen informaationsiirron ominaisuuksia:

- Signaali vaimenee ja vääristyy siirrettäessä
- Signaalia vahvistettaessa vahvistetaan myös häiriötä
- Vääristymiä voidaan korjata hyvin rajoitetusti, koska häiriötä ei voida erottaa varsinaisesta signaalista

Muunnettaessa dataa analogisesta digitaaliseksi hukataan tietoisesti dataa. Tämä kannattaa, kun mitoitetaan virhe tarvittavan tarkkuustason ulkopuolelle. (Esimerkiksi sopivalla näytteenottotaajuuden ja kvantisointitasojen lukumäärän valinnalla.) Tällöin päästään analogista siirtoa huomattavasti parempaan virheensietokykyyn varsinaisessa siirrossa.

Vastakohta: digitaalinen

Haettu osoitteesta http://fi.wikipedia.org../../../a/n/a/Analoginen.html

Luokka: Tietoliikenne

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Esperanto
- Español
- 日本語
- Nederlands